kardosdrur/scandi-wiki huggingface dataset:
Kerteminde-Drigstrup Sogn

Kerteminde-Drigstrup Sogn er et sogn i Kerteminde-Nyborg Provsti (Fyens Stift). Sognet blev dannet 1. december 2013 ved sammenlægning af Kerteminde Sogn og Drigstrup Sogn.

Drigstrup Sogn havde været anneks til Kerteminde Sogn siden 1476, hvor Kerteminde fik sin egen kirke. Drigstrup sognekommune blev i 1963 indlemmet i Kerteminde Købstad, som blev kernen i Kerteminde Kommune, der blev dannet i 1966 − 4 år før kommunalreformen i 1970.

I Kerteminde-Drigstrup Sogn ligger Drigstrup Kirke fra omkring 1200 og Sankt Laurentii Kirke (Kerteminde) fra 1500-tallet.

I sognet findes følgende autoriserede stednavne:
 Bregnør (bebyggelse, ejerlav)
 Bregnør Fiskerleje (bebyggelse)
 Drigstrup (bebyggelse, ejerlav)
 Kerteminde (bebyggelse)
 Lille Viby (bebyggelse)
 Nordstranden (bebyggelse)
 Over Kærby (bebyggelse, ejerlav)

Noter

Eksterne kilder/henvisninger 
 
 

Sogne i Kerteminde Kommune
Sogne i Fyens Stift
Sogne i Bjerge Herred
Etableret i 2013
P-ring

P-ringen, også kaldet vaginal ring, er en præventionsmetode til kvinder og er et alternativ til p-pillen. Det er en fleksibel plast-ring, som kvinden selv kan sætte op i skeden og fjerne igen. Ringen har en diameter på 54 mm, er 4 mm tyk og afgiver hormoner. Risikoen for graviditet er meget lille og svarer til beskyttelse med p-piller.

Referencer

Præventionsmetoder
Racehall

Racehall, beliggende i Viby i Aarhus-området, er en af Europas største indendørs racerbaner, der primært anvendes til gokart-arrangementer.

Hallen var oprindeligt et indendørs fodboldstadion og er 10.000 m² stor.

Noter

Eksterne henvisninger 
 Racehalls hjemmeside

Bygninger, konstruktioner og anlæg i Aarhus
Motorsportsanlæg i Danmark
Burn in hell

Burn in Hell er en sang af det britiske heavy metal band Judas Priest, som blev udgivet i 1997 som den introducerende single fra deres 13. album Jugulator. Der blev produceret en musikvideo i forbindelse med udgivelsen.

Musikere 
Tim "Ripper" Owens – Vokal 
K.K. Downing – Guitar
Glenn Tipton – Guitar
Ian Hill – Bas
Scott Travis – Trommer

Referencer

Album fra 1997
Sange fra 1997
Judas Priest-album
Kemal Kaynaş Stadyumu

Kemal Kaynas Stadyum eller Kemal Kaynas Stadyum er et stadion i det vestlige Karaman, Tyrkiet.

Eksterne henvisninger 
     

Fodboldstadioner i Tyrkiet
Etableret i 1969
Rissa (fugleslægt)

Rissa er en lille slægt af fugle i familien mågefugle, der er udbredt med to arter i Nordamerika og Eurasien. Fra Danmark kendes riden (Rissa tridactyla) som ynglefugl.

Arter 
De to arter i slægten Rissa: 
 Ride, Rissa tridactyla
 Rødbenet ride, Rissa brevirostris

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Måger
Leucophaeus

Leucophaeus er en slægt af fugle i familien mågefugle, der er udbredt med fem arter i Nord- og Sydamerika. Slægten er foreslået at omfatte nogle af de arter, der traditionelt blev placeret i slægten Larus, men på grund af ny viden om deres slægtskab nu placeres i deres egen slægt.

Fra Danmark kendes fx lattermåge (Leucophaeus atricilla) som en meget sjælden gæst.

Arter 
De fem arter i slægten Leucophaeus: 
 Magellanmåge, Leucophaeus scoresbii
 Lavamåge, Leucophaeus fuliginosus
 Lattermåge, Leucophaeus atricilla
 Præriemåge, Leucophaeus pipixcan
 Atacamamåge, Leucophaeus modestus

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Måger
Germplasm Resources Information Network

Germplasm Resources Information Network eller GRIN er et projekt under USA's landbrugsministerium. Her opsamler man alle oplysninger om arternes arvelige egenskaber. GRIN har nu udvidet sit mandat til også at indsamle oplysninger om arveforholdene hos insekter, mikrober og dyr.

Netstedet er en kilde til oplysninger om taksonomi, naturlig udbredelse og botaniske navne for flere end 10.000 plantearter..

Stedet vedligeholdes af GRINs styringsenhed (”Database Management Unit”).

Eksternt link 
 GRINs søgeadgang  (familier og slægter)

Noter 

Botanik
Netdatabaser
Syke

Syke (udtale: ) er en by i Landkreis Diepholz i den tyske delstat Niedersachsen, beliggende omkring 20 km syd for Bremen.

Geografi 
Syke er den største by og den tredjestørste kmmune i Landkreis Diepholz. Den ligger øst for Naturpark Wildeshauser Geest Byen gennemløbes af floden Hache . Syke kaldes også „Stadt im Grünen“ og er præget af de omkring 900 hektar store statsskove Friedeholz og Westermark.

Syke ligger i et morænelandskab med skovklædte bakker. Nordvest for byen ligger det 58 meter høje Hoher Berg. Byen lå ved en hærvej mellem Verden og Wildeshausen.

Eksterne kilder/henvisninger 

 Officielt websted
Johann Gottlob Leidenfrost

Johann Gottlob Leidenfrost (født 27. november 1715 i Rosperwenda, død 2. december 1794 i Duisburg) var en tysk læge og teolog, der som den første beskrev det videnskabelige fænomen Leidenfrost-effekten, som er opkaldt efter ham.

I 1743 blev Leidenfrost udnævnt som professor ved universitetet i Duisburg. I 1745 giftede han sig med en kvinde fra Duisburg, Anna Cornelia Kalckhoff, med hvem han fik syv børn. I forlængelse af sin undervisning fungerede Leidenfrost også som rektor for universitetet samtidig med, at han drev en privat praksis. I 1756 blev han medlem af Det Preussiske Videnskabsakademi i Berlin og i 1773 af Leopoldina i Wien.
 
I sin levetid publicerede Leidenfrost mere end 70 videnskabelige skrifter, bl.a. De Aquae Communis Nonnullis Qualitatibus Tractatus (1756) ("En kontrakt om nogle kvaliteter i almindeligt vand") i hvilken Leidenfrost-effekten først blev beskrevet videnskabeligt, omend den allerede blev observeret af Herman Boerhaave i 1732.

Eksterne henvisninger 

Tyskere i 1700-tallet
Teologer fra Tyskland
Læger fra Tyskland
Kemikere fra Tyskland
Personer i oplysningstiden
Leidenfrost-effekten

Leidenfrost-effekten (efter Johann Gottlob Leidenfrost) er et fysisk fænomen som opstår når en væske i nærkontakt med et varmelegeme skaber en isolerende masse, som forhindrer væsken i at fordampe. Varmelegemets temperatur skal være højere end Leidenfrostpunktet, som ligger betydligt over væskens kogepunkt. 

Man kan iagttage effekten ved madlavning, hvis man hælder en smule vand på en meget varm kogeplade. Vands Leidenfrostpunkt er ca. 220 °C.

Fysik
Tykbladet ærenpris

Tykbladet Ærenpris (Veronica beccabunga) er en vildstaude med en krybende eller opstigende vækst, tykke blade og blå blomster. Den er knyttet til vedvarende, fugtige områder som moser, våde enge og bredder langs vandløb.

Kendetegn 
Tykbladet Ærenpris er en flerårig, urteagtig plante med en krybende eller opstigende vækst. Stænglerne er hårløse og cirkelrunde eller svagt firkantede i tværsnit. Bladene er tykke (næsten sukkulente), modsat stillede, ovale med hel eller svagt takket rand. Begge bladsider er hårløse og lysegrønne. Blomstringen foregår i juli-august, hvor man finder blomsterne samlet i endestillede, oprette aks. De enkelte blomster er 4-tallige og næsten regelmæssige med et let forstørret, øverste kronblad. Kronen er ensianblå. Frugterne er kapsler med nogle få frø i hver.

Rodsystemet består af en krybende jordstængel, der bærer de overjordiske stængler og grove, trævlede rødder. Stængler, der er i jordkontakt eller under vand, udvikler rødder fra bladfæsterne.

Planten når en højde på ca. 50 cm, mens bredden kan blive betydeligt større, ofte over en meter eller mere.

Hjemsted 

Tykbladet Ærenpris har sin naturlige udbredelse i Makaronesien, Nordafrika, Mellemøsten, Kaukasus, Centralasien, Sibirien, Kina, det Indiske subkontinent og det meste af Europa. I Danmark er den almindelig i hele landet. Arten er knyttet til lavvandede områder med fuld sol eller svag skygge og med et ret højt næringsindhold i jorden, f.eks. langs vandløb, i fugtige enge og i moser. Freeman's Marsh er et område med udyrkede enge, moser og rørsumpe. Det ligger langs floden Duns løb lidt vest for byen Hungerford, Berkshire, England. Det har været brugt som græsningsområde i mange år. Her vokser arten langs de små bække sammen med bl.a. Almindelig Mjødurt, Almindelig Sværtevæld, Dynd-Tæppegræs, Fliget Brøndsel, Flod-Vandranunkel, Lancetbladet Ranunkel, Lodden Dueurt, Pensel-Vandranunkel og Sideskærm

Galleri

Note 

Sumpplanter
Blå blomster
Ærenpris
Jón Jónsson Aðils

Jón Jónsson, 1917 tilføjet slægtnavnet Aðils (født 25. april 1869 på Mýrarhús ved Reykjavik, død 5. juli 1920 i København) var en islandsk historiker.

Jón Jónsson blev student i 1889, og han begyndte herefter at studere medicin ved Københavns Universitet. Snart kom han dog til Vallekilde, hvor han blev påvirket af Ernst Trier. Han begyndte siden at studere Islands historie i 1700-tallet og offentliggjorde i 1896 en større afhandling om landfoged Skúli Magnússon (i Safn til sögu Íslands III), der udkom i en udvidet udgave som et mindeskrift ved hans 200-årige fødselsdag (Skúli Magnússon landfógeti 1711—1911 1911). Altinget bevilgede Jón Jónsson understøttelse til at fortsætte sine studier og senere til også at holde populære foredrag over Islands historie. Han offentliggjorde en bog i 1902, der omhandlede lovmanden Oddur Sigurdsson, et livs- og tidsbillede, og holdt ti populære foredrag over Islands historie, som han offentliggjorde under titel Íslenzkt Þjóðerni (Islandsk nationalitet, 1903); denne bog vakte opsigt, da den slog på de nationale strenge.

Jónssons følgende populære foredrag om sagatidens kultur og levemåde og fem foredrag om Islands nyere historie efter 1750 udgav han også under titelen Gullöld Íslendinga (1906) og Dagrenning (1910).

I 1908 blev Jónsson assistent ved Landsbiblioteket i Reykjavik og 1911 docent i Islands historie ved Universitetet i Reykjavik. Siden skrev han en lærebog om Islands historie, Íslandssaga (1915), og en udførlig fremstilling af den danske monopolhandel på Island, Einokunarverzlun Dana á Íslandi 1602—1787 (1919). Sidstnævnte forskning gav ham titlen dr. phil. ved det islandske universitet. Samtidig fik han også sit embede gjort til professorat.

På dansk har Jónsson skrevet Fæstebondens Kaar paa Island i det 18. Aarhundrede og Den danske Regering og den islandske Monopolhandel nærmest i 18. Aarhundrede (Historisk Tidsskrifts 6. række, IV og VI).

Kilder 
 

Historikere fra Island
Faglitterære forfattere fra Island
Finland ved vinter-OL 2014

Finland deltog ved vinter-OL 2014 i Sotji, som blev afholdt i perioden 7. februar til 23. februar 2014.

Medaljer 

En guld- og to sølvmedaljer i langrend, bronze i ishockey, og sølv i snowboarding.

Lande ved vinter-OL 2014
2014
Léa Seydoux

Léa Seydoux (født 1. juli 1985 i Paris) er en fransk skuespiller, blandt andet kendt for rollen som den lesbiske Emma i filmen Adeles liv fra 2013, som hun modtog guldpalmen for ved filmfestivalen i Cannes i 2013.

Opvækst 
Léa Seydoux er datter af Valérie Schlumberger, fra Schlumberger-familien, og iværksætteren Henri Seydoux samt
barnebarn til præsidenten for Pathé, Jérôme Seydoux.

Efter gymnasiet tog hun undervisning i teater på blandt andet teaterskolen Les Enfants Terribles.

Karriere 
I december 2014 kom det frem, at hun skulle spille med i James Bond-filmen Spectre, der fik premiere i oktober 2015.

Filmografi

Referencer

Eksterne henvisninger 

 

Skuespillere fra Frankrig
Personer fra Paris
Australien ved vinter-OL 2014

Australien deltager ved Vinter-OL 2014 i Sochi, som bliver arrangeret i perioden 7. februar til 23. februar 2014.

Medaljer 

| width="78%" align="left" valign="top" |

| width="22%" align="left" valign="top" |

Lande ved vinter-OL 2014
2014
Olympic Indoor Hall

Olympic Indoor Hall er en indendørs sports-arena i Athen, Grækenland, den blev åbnet i 1995. Den bliver brugt til flere forskellige basketball events. Den blev brugt til finale kampene i basketball under Sommer-OL 2004. Inden OL blev der lavet en gennemgående renovering 2002-2004. I 2006 blev den brugt til Eurovision Song Contest 2006. Arenaen har en kapacitet på 17.600 under gymnastik.

Eksterne henvisninger 

Athen
Idrætsanlæg i Grækenland
Teatro Kursaal

Teatro Kursaal var et teater i den schweiziske by Lugano. Her blev der afholdt det første Eurovision Song Contest nogensinde i 1956.

Teatre
Bygninger, konstruktioner og anlæg i Schweiz
Kultur i Schweiz
Ticino
Twistringen

Twistringen er en by i Landkreis Diepholz i den tyske delstat Niedersachsen, beliggende omtrent 30 km nordøst for Diepholz, og 30 km sydvest for Bremen ved den sydøstlige ende af Naturpark Wildeshauser Geest. Floden Delmes udspring ligger i byen .

Twistringens nabokommuner er i Landkreis Diepholz den mod nordøst liggende by Bassum, mod sydøst amtet (Samtgemeinde) Schwaförden og mod syd amtet Barnstorf. Mod vest ligger kommunerne Colnrade i Landkreis Oldenburg og Goldenstedt i Landkreis Vechta.

Eksterne kilder/henvisninger 

 Officielt websted
Hyrdehøj Skov

Hyrdehøj Skov er en ung, lille, bynær skov, nær Roskilde, som blev etableret i 1991, i et samarbejde  mellem Roskilde Kommune og Skov- og Naturstyrelsen. Den vestlige del er plantet i 2001. Der er lavet en skovfitnessrute med 4 motionsstationer. I skoven er der tillige et indhegnet område, hvor hunde må luftes uden snor.

Eksterne henvisninger  
 Skov og Naturstyrelsen: Hyrdehøj Skov 

Statsskove i Danmark
Roskilde Kommunes geografi
Hundeskove i Danmark
Fairey Battle

Fairey Battle var et britisk en-motors let bombefly bygget af Fairey Aviation i slutningen af 1930'erne for Royal Air Force. Andre bombefly havde defensivt skyts i tunge og ikke så aerodynamiske maskingeværkupler. Fairey Battle var strømlinet og skulle derfor kunne flyve fra jagerflyene. Fairey Battle havde samme Rolls-Royce Merlin-motor, som gav Supermarine Spitfire dens overlegne egenskaber, men Fairey Battle var tre ton tungere, med en besætning på tre (pilot, navigatør/bombekaster og skytte/radiotelegrafist) og bombelast. Idéen med et hurtigt bombefly uden synderlig defensiv bevæbning var revolutionerende. Fairey Battles ene motor var dog utilstrækkelig til at føre idéen ud i livet – først i 1940 kom træflyet de Havilland Mosquito, der havde to Merlin-motorer og som beviste konceptet..

Briterne byggede cirka tusind Battles før krigen og udstationerede ti eskadriller til Frankrig i Spøgelseskrigen. Under kampene i Benelux i 1940 blev de indsat i desperate forsøg på at bombe broerne ved Maastricht, for at dæmme op for de tyske pansertropper. Luftwaffes moderne jagerfly kunne nemt nedkæmpe bombeflyene, og under slaget om Frankrig led Fairey Battle tilsvarende svære tab. Det var som at spille russisk roulette med for mange patroner i tromlen, og i juni 1940 blev de trukket tilbage fra vestfronten. Flyet fik en kortvarig renæssance mod Regia Aeronauticas biplansjagere i middelhavsområdet og Østafrika. Resten af krigen blev Battlen brugt som skolefly, målslæbningsfly og flyvende motorprøvestand.

Kilder

Eksterne henvisninger 

Oversat fra norsk Wikipedia.

Bombefly
Royal Air Force
Fly fra 2. verdenskrig
Militærfly fra Storbritannien
1-motors propelfly
Præriemåge

Præriemågen (Leucophaeus pipixcan) er en lille måge, der yngler i Canada og det nordlige USA. Fuglen blev set i Danmark for første gang i november 2005.

Noter

Eksterne henvisninger 

Måger
Nordamerikas fugle
Task Force K-Bar

Task Force K-Bar var en amerikansk ledet kommandostyrke (Joint Special Operation Task Force) som udover USA bestod af styrker på udlån fra seks lande. Task Force K-Bar var den første større indsættelse af landstyrker (Operation Anaconda) i Afghanistan efter den USA-ledede invasion. Task Force K-Bar opererede fra oktober 2001 til april 2002. 

Styrken var opkaldt efter de amerikanske SEAL-soldaters kampkniv Ka-Bar.

Grundlæggende 
Styrken opererede fra flyvebasen Oman's Masirah Air Base i det sydøstlige Afghanistan. Styrken var under kommando af den daværende kommandør Robert Harward fra US Navy Seals. 

I alt blev 42 rekognoscering- og overvågningsmissioner fuldført, samt et antal kampmissioner der ikke blev rapporteret. Disse offensive missioner resulterede i 107 afghanske tilfangetagelser og mindst 115 døde talibanere og al-Qaeda-krigere.

Udmærkelser 
I december 2004 blev der afholdt en privat ceremoni for de deltagende enheder i Task Force K-Bar, hvor hver enhed fik den amerikanske hædersbevisning - Presidential Unit Citation tildelt af den daværende amerikanske præsident George Bush for deres arbejde i Afghanistan.

Medlemslande
I alt deltog syv lande (inklusiv USA). Fra de syv lande var der 14 enheder og en forbindelsesofficer tilknyttet Task Force K-Bar.

Lande og enheder

Australien
Kommandostyrken havde fornemt selskab af de to lillebrødre til den britiske mastodont SAS.
 SASR
Operatører: 95 mand, 1 dræbt

Canada
Efter styrkens ophør udtalte kommandør Robert Harward sig rosende over det canadiske bidrag, Joint Task Force 2 med udtalelser om at enheden havde været hans foretrukne førstevalg når der skulle uddelegeres kamp/offensive missioner.
 Joint Task Force 2
Operatører: 40 mand

Danmark
Også Danmark var med i det fine selskab. Det er uvist, hvilke operationer danskerne har været med på udover den famøse Operation Anaconda. 
 Frømandskorpset
 Jægerkorpset
Operatører: 102 mand fordelt mellem de to korps

New Zealand
Ligesom storebroren Australien, så stillede New Zealand også deres bud på Special Air Service til rådighed.
 NZ SAS
Operatører: 40 mand

Norge
Ikke kun Danmark var repræsenteret operativt fra Skandinavien. Ligesom Danmark stillede Norge også deres specialstyrker fra Hæren og Sjøforsvaret til rådighed. 
 Forsvarets spesialkommando (FSK)
 Marinejegerkommandoen (MJK)
Operatører: 78 mand FSK: 50 og MJK: 28

Tyrkiet
Tyrkiets bidrag, var knap så stort som de andre landes.
 Maroon Berets
Operatører: 1 forbindelsesofficer

Tyskland
Til sidst, men absolut ikke mindst havde Task Force K-Bar også de tyske KSK'ere med, som bidrog med relativt mange soldater, i forhold til de andre korps og kommandoer. 
 Kommando Spezialkräfte (KSK)
Operatører: 103 mand

Eksterne henvisninger 
Information − Soldaterne fra Task Force K-Bar

Krigen i Afghanistan (2001-nutid)
Terrorbekæmpelse
Specialstyrker
Frank (Cirkus Ildebrand)

Frank er en fiktiv person i den danske film Cirkus Ildebrand fra 1995. Han spilles af Timm Vladimir.

Frank er entreprenør og direktør for Franks Totalentreprise. Han forsøger sammen med sin underordnede medarbejder Stoffer (spillet af Gordon Kennedy) at rive brandstationen tilhørende Mirabella (spillet af Anne Marie Helger) ned.

Fiktive personer fra Danmark
Hadsten Skole

Hadsten Skole er en folkeskole i det nordlige Hadsten med 702 elever. Skolen blev indviet den 11. marts 1970 som en erstatning for Vinterslev Skole, Hadsten Realskole og landsbyskolerne i Nørre Galten og Vissing.

Skolen var den første der åbnede i forbindelse med den såkaldte "Midtjyllandsplan" for skolebyggeri, der skulle rationalisere byggeprocessen indenfor skolebyggeri, der hidtil var sket med traditionel dansk byggeteknik.

Skolen fungerer i dag som overbygningsskole for Lilleåskolen i Laurbjerg og Bavnehøjskolen i Hadsten.

Referencer 

Skole
Folkeskoler
Cindy Birdsong

Cynthia Ann Birdsong-Hewlett (født 15. december 1942 i Philadelphia), bedst kendt som Cindy Birdsong, er en soul-/rhythm and blues-sanger fra USA. Hun var med i The Supremes det meste af tiden fra 1967 til 1976.

Tiden før og med The Supremes 
Birdsong var først med i gruppen The Ordettes, som efter noget tid ændrede navn til Patti LaBelle & the Bluebelles. De havde succes med sange som "I Sold My Heart to the Junkman", "You'll Never Walk Alone" og "Down the Aisle".

I 1967 fik Birdsong et tilbud fra Motown-direktør Berry Gordy om at erstatte Florence Ballard i The Supremes. Ballard var på denne tid ustabil på grund af intern uro i gruppen og et stort alkoholforbrug. I en periode var Birdsong stand-in, når Ballard ikke dukkede op eller kunne deltage, og i juli blev udskiftningen gjort officiell. Omtrent samtidig hermed ændrede gruppen navn til Diana Ross & the Supremes.

Birdsong havde en vis lighed med Ballard og passede dermed godt ind ved sceneoptrædender. Hun deltog imidlertid mere sporadisk på studioptagelser i de første par år. I denne periode var det primært Diana Ross, der var den faste deltager. Birdsong og Mary Wilson blev i mange tilfælde byttet ud med andre sangerinder, ofte Motowns faste backinggruppe, The Andantes.

I 1970 forlod Ross The Supremes, og Jean Terrell kom ind som ny førstesanger. Navnet blev atter The Supremes, og Wilson og Birdsong fik en noget mere fremtrædende plads i gruppen.

Da Birdsong blev gravid, blev hun i en periode erstattet af Lynda Laurence, og i april  1972 blev skiftet officielt. Ved udgangen af 1973 blev Laurence imidlertid også gravid, og Birdsong blev atter skiftet ind i gruppen som erstatning for Laurence. Birdsong var med til februar 1976, hvor hun trådte ud som følge af uoverensstemmelser med Wilson og hennes mand Pedro Ferrer, der var gruppens manager.

Efter The Supremes 
Birdsong havde hovedstemmen på "Till The Boat Sails Away", "You Keep Me Movin' On" og en ikke-udgivet version af "High Energy". 

Efter en ti år lang pause fra musikken, udgav Birdsong i 1987 solosinglen "Dancing Room". Hun indspillede også flere andre sange, men disse blev ikke udgivet. 

I 1983 mødtes Wilson, Ross og Birdsong i et tv-show i forbindelse med Motowns 25-årsjubilæum. I en periode var Birdsong med i gruppen Former Ladies of the Supremes (sammen med Jean Terrell og Scherrie Payne). I 1999 sang hun igen "You'll Never Walk Alone" med The Bluebelles, da de fik en pris fra R&B Foundation. I 2004 optrådte hun med Mary Wilson og Kelly Rowland (fra Destiny's Child) i et medley af Supremes-slagere i et tv-program i anledning af Motowns 45-årsjubilæum.

Sangere fra USA
Personer fra Philadelphia
The Supremes
Soulsangere
Popsange
Vesthimmerlands Museum

Vesthimmerlands Museum er et statsanerkendt museum for arkæologi og nyere tids kulturhistorie og har Vesthimmerlands Kommune som sit geografiske ansvarsområde. Hovedsædet er museumsbygningen i Aars. Idéen til et himmerlandsk museum var oprindeligt Johannes V. Jensens. Han ville sikre, at en stor privat samling af oldsager forblev på egnen. Desværre nåede samlingen at blive solgt til USA, inden museet blev bygget, men tanken om et museum vandt efterhånden tilslutning. I 1920 stiftede man Vesthimmerlands Museumsforening og i 1935 blev der bygget et museum i Aars.[1] Nye udstillingsbygninger, tegnet af arkitekt Jens Bertelsen i samarbejde med Per Kirkeby, blev indviet i 1999.[2] Bygningerne hører til blandt Per Kirkebys hovedværker.

Til Vesthimmerlands Museum hører afdelingen Stenaldercenter Ertebølle, der arbejder med levende formidling af kultur- og naturlandskabet rundt om Ertebølle Hoved.

Udstilling 
På museet findes en permanent egnsspecifik udstilling med oldtid, middelalder og nyere tid i Vesthimmerland. Af kulturhistoriske genstande, kan man bl.a. se en kopi af det arkæologisk meget betydningsfulde Gundestrupkar fra ca. år 100 f.Kr., der blev fundet i Rævemosen ikke langt fra byen, samt forskellige genstande fra Borremose, hvor Borremosefæstningen fra jernalderen ligger placeret i den sydligste ende. Udstillingen rummer også flere interessante genstande fra stenalderen, f.eks. en kopi af det 5.200 år gamle dekorerede Skarpsallingkar fra Bondestenalderen, fundet i Vesthimmerland (1891) og kendt fra de danske 50-kronesedler (fra 2009).

Historiske museer i Danmark
Museer i Region Nordjylland
Museum